Español, de lunes 4 de mayo, a viernes 8 de mayo

¡Hola! ☺

Ove sedmice nastavljamo sa novim lekcijama – naučićeš kako na španskom da iskažeš mišljenje o nečemu, ali i kako da napraviš razliku između por qué i porque. Na kraju lekcija nalaze se objašnjenja za domaći zadatak koji predaješ u Školskom radu u Gugl učionici. Ako želiš dodatni plus, onda lekcije prepiši u svesku!

Hajde da počnemo!

Expresar una opinión (dati/iskazati mišljenje)

Da bismo iskazali mišljenje o nečemu, prvo neko mora da nas pita šta o tome mislimo. Recimo, ako nas neko pita: de (umesto sobre može da stoji i ***de***)

¿Qué piensas/opinas sobre el *Google classroom*? – Šta misliš o Gugl učionici?

odgovor možemo dati na sledeći način:

Pienso/creo/opino que el *Google classroom* no es muy divertido. – Mislim da Gugl učionica nije mnogo zabavna.

\*Evo još par primera:

-¿Qué piensas sobre el fútbol? -¿Qué opinas sobre la serie *La casa de papel*?

-Pienso que es interesante. -Opino que es fantástica.

Takođe, možemo čuti i ovakvo pitanje:

¿Qué te parece la última novela de Paulo Coelho? – Kako ti se čini/šta misliš o poslednjem romanu Paola Koelja?

odgovor možemo dati:

Me parece interesante, me gustó mucho. – Mislim da je zanimljiv, mnogo mi se svideo.

\*Evo još par primera: devojka

-¿Qué te parece mi nueva foto en Instagram? -¿Qué te parece la novia de Marcos?

-¡Me parece genial! -Me parece guapa e inteligente.

Umesto me parece možemo da kažemo i A mí me parece. Na tebi je da odabereš kako ćeš reći.

☺

Na kraju, neko može da nam postavi pitanje:

¿Cuál es tu opinión sobre la crisis mundial? -Koje je tvoje mišljenje o svetskoj krizi?

odgovor može biti:

(A mí) me parece una cosa bastante seria. –Čini mi se/Mislim da je to je prilično ozbiljna stvar.

\*Ako hoćemo da damo neodređen odgovor, na sva tri pitanja možemo reći:

-No te puedo decir. –Ne mogu ti reći.

-No sé qué decir. –Ne znam šta da kažem.

-Yo qué sé... –Šta znam...

Evo nekoliko primera:

-¿Qué piensas sobre la fiesta de Juan? – Šta misliš o Huanovoj žurki?

-No sé qué decir. –Ne znam šta da kažem.

-¿Qué te parece mi nuevo coche? -Kako ti se čini moj novi auto?

-Yo qué sé... -Šta znam...

Bitno je da zapamtiš da osim u prvom licu, izraz A mí me parece možemo koristiti i u svim drugim licima:

1.(a mí) me parece, 1.(a nosotros) nos parece

2.(a ti) te parece, 2. (a vosotros) os parece

3.(a él/ella/usted) le parece, 3.(a ellos/ellas/ustedes) les parece.

☺

Domaći:

Za ovu lekciju, domaći se nalazi u radnoj svesci, na stranama 60 i 61.

Uputstva:

Zadatak 6.1. – potrebno je da upišeš odgovarajuće zamenice, baš kao što se nalaze označene žutom bojom u oblaku na kraju lekcije.

Zadatak 6.3. – na osnovu subjekta upiši iste zamenice kao i u prethodnom zadatku – me, te, le, nos, os les. Vodi računa gde ćeš koju staviti.

Zadatak 6.4. – pogledaj u lekciji tri vrste pitanja koja mogu da se postave i na osnovu datog odgovora upiši odgovarajuće pitanje: ¿Qué piensas/opinas sobre/de...?, ¿Qué te parece...?, ¿Cuál es tu opinión sobre/de...?

Zadatak 6.5. – za data četiri pitanja odaberi jedan od ponuđenih odgovora, u zavisnosti od tvog mišljenja.

Zadatak 6.7. – sastavi rečenice – rečenice započinješ rečju koja je napisana velikim slovom, a primetićeš da je kod reči koja treba da ide poslednja stavljenja tačka.

Expresar la causa (iskazati uzrok)

Ova lekcija je kratka i laka. Sve što treba da uočiš je razlika u upotrebi por qué i porque.

* por qué koristimo u upitnim rečenicama i znači zašto.
* porque koristimo u odgovorima i nekim objašnjenjima i znači zato što/jer.

Primeri:

* ¿Por qué te gusta deporte? –Zašto voliš sport?
* Porque es muy importante para la salud. –Zato što je veoma važan za zdravlje.

- No puedo ir a la fiesta porque tengo que estudiar para el examen.

- Ne mogu da idem na žurku jer moram da učim za kontrolni.

Domaći:

U rečenice ubaci por qué ili porque:

* ¿ \_\_\_\_\_\_\_\_\_\_\_\_\_\_ no te gusta mi nueva camisa?

\_\_\_\_\_\_\_\_\_\_\_\_\_\_\_ no me gustan los colores.

* Estudio español \_\_\_\_\_\_\_\_\_\_\_\_\_\_ quiero vivir en España.
* ¿\_\_\_\_\_\_\_\_\_\_\_\_\_\_\_\_ me llamaste?

\_\_\_\_\_\_\_\_\_\_\_\_\_\_\_\_ quería preguntarte algo sobre la tarea de Matemáticas.

Suerte ☺ Srećno